***VÁLLALKOZÁSI KERETSZERZŐDÉS***

***Bátaszék város közigazgatási területén végzendő építési,***

***karbantartási, javítási munkákra***

amely létrejött egyrészről **Bátaszék Város Önkormányzata** (székhelye: 7140 Bátaszék, Szabadság u. 4., adószám: 15733304-2-17, bankszámlaszám: OTP Bank Nyrt. 11746005-15414076), mint Megrendelő (a továbbiakban Megrendelő),

másrészről az **BÁT-KOM 2004 KFT.** (székhely: 7140 Bátaszék, Baross u. 1/a., adószám: 13318871-2-17, cégjegyzékszám: 17-09-005090, bankszámlaszám: OTP Bank Nyrt. 11746122-20001807), mint Vállalkozó (a továbbiakban Vállalkozó)

,

Együttesen: Felek (a továbbiakban: **Felek**) között, az alábbiak szerint:

1. **Előzmények**
	1. Jelen szerződésben a Megrendelő Beszerzési Szabályzata szerint, ajánlatkérés lefolytatása nélkül került kiválasztásra a Vállalkozó.
	2. A Felek jelen szerződést azzal kötik meg, hogy az itt külön fel nem sorolt jogszabályokon kívül a szerződéskötés alapjának tekintik a Polgári Törvénykönyvről szóló 2013. évi V. törvényt (a továbbiakban: Ptk.).
2. **A szerződés célja**
	1. Jelen szerződés célja, hogy a Megrendelő által megrendelt vállalkozói feladatok teljesüljenek Vállalkozói díj ellenében, és megrendelt, a felek által elfogadott mennyiségben, és minőségben.
	2. A szerződés további célja, hogy a Felek kapcsolatait, egymás felé irányuló eljárásait keretbe foglalja, és köztük a gazdasági érdekegyensúlyokat fenntartsa.
3. **A szerződő felek**
	1. A szerződő Felek képviselői kijelentik, hogy szerződéskötési képességük korlátozás alatt nem áll, a tevékenység végzésére jogosultak, és megfelelő felhatalmazással bírnak ahhoz, hogy jelen szerződést megkössék.
4. **Jelen szerződés tárgya**

Bátaszék város közigazgatási területén végzendő építési, karbantartási, javítási munkák (a továbbiakban: kivitelezési munka)

* 1. A Megrendelő vállalkozásba adja a Vállalkozó elvállalja a megrendelőkben (1.sz. mellélet minta megrendelő) rögzített vállalkozói munkák elvégzését. Ennek részletezését az ajánlatkérő dokumentum tartalmazza.
	2. A Vállalkozói munkálatok elvégzésének helye: Bátaszék város közigazgatási területe.
	3. A Vállalkozó kijelenti, hogy a szerződés aláírásakor minden olyan adat és információ rendelkezésére áll, amelyek a szerződés teljesítését lehetővé teszik.
	4. A Felek megállapodnak, hogy a munkálatok/mű megvalósítása során a vonatkozó jogszabályi kör figyelembe vétele mellett, a Vállalkozó különösen köteles eleget tenni a gazdaságosság követelményeinek, és a korszerű szakmai előírásoknak. Feltétlenül be kell tartania, és tartatnia az építésügyi, környezetvédelmi, munkajogi, munkavédelmi előírásokat.
1. **A Megrendelő feladatai, jogai és kötelezettségei**
	1. A Megrendelő köteles a Vállalkozó részére (amennyiben szükséges) a munkálatokhoz szükséges áramot, és vizet saját költségére biztosítani.
	2. A Megrendelő nyilatkozik, hogy a jelen szerződésben rögzített munkálatok kifizetéséhez szükséges pénzügyi fedezettel rendelkezik.
	3. A Megrendelő hozzájárul alvállalkozók alkalmazásához azzal, hogy tevékenységükért a Vállalkozó akként felel, mint ha a munkálatokat maga végezte volna el.
	4. Megrendelő köteles Vállalkozó részére munkavégzésre alkalmas munkaterületet biztosítani.
	5. Megrendelő köteles Vállalkozót a munkavégzéshez folyamatos utasításokkal ellátni.
	6. Megrendelő köteles Vállalkozó munkavégzését helyszíni képviselője útján folyamatosan ellenőrizni. Megrendelő ellenőrzési kötelezettsége egyes munkarészek beépítésekor (eltakarás) fokozott. Ha Megrendelő Vállalkozó előzetes (3 nappal korábban) értesítése ellenére az ellenőrzést elmulasztja, utóbb a beépített munkarészt csak akkor ellenőrizheti, ha az újbóli végzett munkával kapcsolatos költségeket Vállalkozónak megtéríti.
	7. A Megrendelő jogosult a megkezdett munkát részfolyamatában is ellenőrizni. Vállalkozó köteles biztosítani, hogy a megrendelő bármely időpontban gyakorolhassa ellenőrzési jogát.
	8. A Vállalkozó a szerződéses munkák elvégzéséről Megrendelőt készre jelentésében értesíti, és egyben kitűzi a műszaki átadás-átvétel időpontját, melyre a teljesítésben közreműködő alvállalkozóit meghívja.
	9. A Megrendelő a minőségi és mennyiségi vizsgálatot köteles haladéktalanul, de legkésőbb az átvételtől számított nyolc nap alatt megkezdeni és azt a megvizsgáláshoz szükséges idő alatt folyamatosan elvégezni.
	10. Építés esetén a szerződés teljesítése a létesítmény végleges, hiánymentes műszaki átadás-átvételi eljárásáról szóló jegyzőkönyv felvételével nyer igazolást.
	11. A műszaki átadás-átvételi eljárás akkor folytatható le, ha a létesítményen az esetleges hibák vagy hiányosságok csak olyan mértékűek, amelyek más hibákkal vagy hiányosságokkal együtt, azokkal összefüggésben sem akadályozzák a rendeltetésszerű használatot. Ha a teljesítés ezen feltételeknek nem felel meg, akkor az átadás-átvétel nem történt meg, a Vállalkozó köteles elvégezni a visszalévő munkákat és új átadás-átvételi eljárást kitűzni a jogszabályok betartása mellett. Ha a műszaki átadás-átvételi eljáráson észlelt hibák és hiányosságok együttesen sem akadályozzák a rendeltetésszerű használatot, akkor Megrendelő köteles a műszaki átadás-átvételi eljárást lezárni, és a létesítményt átvenni.
	12. Amennyiben a műszaki átadás-átvételi eljárás sikeresen lezajlott, de átadáskor Felek a szerződéshez képest mennyiségi vagy minőségi hiányosságot állapítanak meg, úgy Vállalkozó köteles azt saját költségére haladéktalanul, de legkésőbb 30 napon belül a szerződésnek megfelelően kijavítani vagy pótolni. A hiánypótlás elvégzését Felek írásban rögzítik.
	13. Vállalkozó felelősséget vállal azért, hogy a jelen szerződés keretében megvalósulandó munkák, illetve létesítmények a szabványoknak és szakmai előírásoknak megfelelő, a magyar kereskedelemben szokásos jó minőségű anyagok beépítésével I. osztályú minőségben készülnek el, a Vállalkozó által végzett teljesítés, valamint az általa beszerzett és leszállított valamennyi áru és dokumentáció megfelel a hazai normáknak, kielégíti a hatósági, tűzvédelmi, környezetvédelmi, munkavédelmi, egészségügyi és más vonatkozó előírásokat, valamint Felek között létrejött egyéb tartalmi megállapodásokat és kikötéseket. A Vállalkozási Szerződés teljesítéséhez felhasznált termékeknek és a szállított anyagoknak újaknak kell lenniük. A Megrendelő külön kérésére a Megrendelő által megjelölt, használt anyagok is felhasználásra kerülhetnek.
	14. Vállalkozó minőségtanúsítási kötelezettségét a hatályos jogszabályok szerint teljesíti. A Vállalkozó a beépítésre kerülő új anyagok minőségi bizonyítványait Megrendelőnek átadja.
	15. Az átadás-átvételi eljárástól számított egy éven belül meg kell tartani az utó-felülvizsgálati eljárást. Megrendelő készíti elő az utó-felülvizsgálati eljárást és hívja meg arra Vállalkozót.
	16. Megrendelő köteles Vállalkozó részére a megrendelő szerinti vállalkozói díjat határidőben megfizetni.
2. **A Vállalkozó feladatai, jogai, és kötelezettségei.**
	1. A Vállalkozó vállalja, hogy az ajánlata szerinti munkálatokat elvégzi.
	2. A vállalkozó vállalja, hogy a munkálatok során a jogszabályoknak megfelelően jár el, különösen úgy, hogy munkavégzése során a környezetkárosodástól a munkaterületet, és hatóövezetét megóvja, és a környezetben – nem várt módon – okozott károkat megszüntesse.
	3. A Vállalkozó feladata, a munkálatokhoz szükséges összes segédszerkezet telepítése, helyszínen tartása, mozgatása, és a munkálatok befejezésekor a munkaterületről, és közterületről történő eltávolítása. A munkálatokhoz szükséges összes eszközt a Vállalkozó köteles biztosítani.
	4. A Vállalkozó feladata a jó karbantartó tevékenység a kivitelezéssel érintett épületrészek, beleértve az elkészült munkarészek megóvását is.
	5. A Vállalkozó köteles olyan munkálatokat végezni/ művet létrehozni, amelynek eredménye rendeltetésszerűen és biztonságosan használható.
	6. A Vállalkozó nyilatkozik, hogy a saját költségére megkezdett munkálatoknál a teljesítések időpontjait figyelembe véve, a szerződésszerű teljesítéshez szükséges pénzügyi fedezettel rendelkezik.
	7. A Vállalkozó úgy nyilatkozik, hogy általános felelősségbiztosítással rendelkezik.
	8. A Vállalkozó kötelezi magát, hogy az építésügyi, illetve jogszabályokban feljogosított más hatóságok ellenőrzései, vizsgálatai céljából azok rendelkezésére áll, és számukra minden cél szerinti felvilágosítást megad.
	9. A Vállalkozó képviselője nyilatkozik arra vonatkozóan, hogy az általa képviselt szervezet átlátható szervezetnek minősül. A szervezet képviselője a nyilatkozatban foglaltak változása esetén arról haladéktalanul köteles a Megrendelő kötelezettségvállalóját tájékoztatni. A valótlan tartalmú nyilatkozat alapján kötött visszterhes szerződést a kötelezettségvállaló felmondja vagy – ha a szerződés teljesítésére még nem került sor – a szerződéstől eláll.
	10. Vállalkozó köteles a kivitelezés minden egyes részfeladatának szakszerű, a szerződésben rögzített határidőben történő elvégzésére és azok szükség szerinti dokumentálására (megvalósulási dokumentáció) a járulékos munkákkal/költségekkel együtt, a műszaki előírások alapján Megrendelő utasításai szerint, I.osztályú minőségben.
	11. Vállalkozó köteles a tervdokumentáció átvételére és felhasználására.
	12. Vállalkozó köteles Megrendelő esetleges szakszerűtlen vagy célszerűtlen utasításaira Megrendelő figyelmét felhívni, az utasítás írásbeli megismétlését kérni. Amennyiben Megrendelő szakszerűtlen utasítását írásban ismételten fenntartja, Vállalkozó jogosult a szerződéstől arányos elszámolás mellett elállni, vagy a munkát Megrendelő kockázatára Megrendelő utasítása szerint elvégezni. Vállalkozó köteles a munka elvégzését megtagadni, ha Megrendelő által adott utasítás jogszabály, hatósági rendelkezés megsértésére, vagy az élet- és vagyonbiztonság veszélyeztetésére vezetne.
	13. Vállalkozó köteles a munkát saját költségén elvégezni, a munkavégzéshez szükséges (Megrendelő által jóváhagyott és elfogadott) tervdokumentáció szerinti minőségű és mennyiségű anyagot saját költségén beszerezni. A tervdokumentációtól eltérő anyagfelhasználásához Megrendelő írásbeli hozzájárulása szükséges.
	14. Vállalkozó köteles Megrendelőt minden olyan körülményről haladéktalanul értesíteni, amely a vállalkozás eredményességét vagy kellő időre való elvégzését veszélyezteti, vagy gátolja. Az értesítés elmulasztásából eredő kárért Vállalkozó felelős.
	15. Ha egyes munkarészeket Vállalkozó beépít (eltakar) és ezután az ellenőrzés a munka egy részének újbóli elvégzését tenné szükségessé, Vállalkozó köteles előzetesen (legalább 3 nappal előbb) Megrendelőt a beépítésről értesíteni.
	16. Vállalkozó a munkát a megrendelésben meghatározott teljesítési határidőre köteles átadás-átvételre alkalmas állapotban elkészíteni.
	17. Vállalkozó határidőben teljesít, ha az átadás-átvétel a szerződésben előírt határidőn belül, illetőleg határnapon megkezdődött, kivéve, ha Megrendelő a szolgáltatást nem vette át.
	18. Nem tagadható meg az átvétel a szolgáltatás olyan jelentéktelen hibái, hiányai miatt, amelyek más hibákkal, hiányokkal összefüggésben, illetve a kijavításukkal, pótlásukkal járó munkák folytán sem akadályozzák a rendeltetésszerű használatot.
	19. Vállalkozó köteles a tervek vagy a teljesítési határidő módosítását kérni, amennyiben a tervben szereplő anyagok beszerzési nehézségei azt indokolttá teszik.
	20. Vállalkozó az általa végzett építési munka műszaki paramétereinek betartásáért és hibátlanságáért kellékszavatossággal és jótállási kötelezettséggel tartozik.
	21. Vállalkozó kötelessége a kivitelezés során keletkezett hulladék - engedéllyel rendelkező kezelőhöz történő - elszállítása.
	22. Vállalkozó köteles betartani minden jogszabályt, előírást, szabványt, helyi rendeletet és egyéb szabályzatot, amely a jelen szerződés teljesítésével, Vállalkozó tevékenységével, a hibák kijavításával, a teljesítendő adatszolgáltatásokkal és a fizetendő díjakkal kapcsolatos. Köteles továbbá betartani mindazok előírásait és feltételeit, akinek tulajdonjogát vagy jogait a beruházás bármely módon érintheti. Bármely rendelkezés megszegése esetén köteles Megrendelőt kártalanítani minden felelősség vagy büntetés vonatkozásában.
3. **A Felek közös nyilatkozatai, és megállapodásai**
	1. A felek a jelen szerződésben megjelölt értesítési kötelezettségen túl is kötelesek egymást haladéktalanul tájékoztatni minden olyan eseményről, vagy körülményről, amely a szerződésszerű teljesítést akadályozza, vagy veszélyezteti.
	2. A felek kinyilatkoztatják, hogy a jelen szerződésbe foglalt nyilatkozataikat megfelelő tájékozódás és körültekintés után, a szerződéskötéshez szükséges kellő ismeretek birtokában, minden jogellenes befolyásolástól, megtévesztéstől, tévedéstől, és kényszerítéstől mentesen alakították ki.
4. **A szerződés teljesítésének határideje, és feltételei.**
	1. A Felek úgy állapodnak meg, hogy a megrendelő mindkét fél által történő aláírását követően a megrendelőben rögzített határidőn belül köteles a Vállalkozó teljesíteni. A Megrendelő a határidő megállapításakor figyelembe veszi a Vállalkozóval kötött közfeladat ellátási szerződés alapján végzett feladatok teljesítését.
	2. A Vállalkozó kijelenti, hogy a munkák ütemtervének meghatározásakor a munkálatokon dolgozó partnerekkel egyeztetett, és a velük való kooperáció szerint adta meg az egyes ütemek időterveit.
	3. A szerződő Felek úgy állapodnak meg, hogy a Vállalkozó - figyelembe véve a munka minőségének biztosítása érdekében szükséges munkavégzési koordinációt, és kooperációt – előteljesítésre is jogosult. Ezzel ugyanakkor a munka /mű minőségét, és teljességét nem veszélyeztetheti.
5. **A Vállalkozói díj, és annak tartalma**
	1. A vállalkozási díj éves keretösszege a szerződés 1.sz. mellékletében kerül meghatározásra. A Felek rögzítik, hogy a jelen keretszerződés alapján a megvalósított általánydíjas megrendelések összesített ellenértékétől + 50%-al eltérhet. A Megrendelő nem köteles a szerződés keretösszegét megrendeléseivel kimeríteni.
	2. A kivitelezési munka igénylése esetén a vállalkozási díjat az ajánlatkéréstől számított 15

napon belül megadott részletes vállalkozói árajánlat tartalmazza. Az ajánlatnak tartalmaznia kell részletes tételes költségvetést és a teljesítés határidejét is.

* 1. A Megrendelő az árajánlat jóváhagyását követően megrendelések kibocsátására jogosult, mely tartalmazza az elvégzendő feladatot, a megrendelés értékét, valamint a teljesítési határidőt. A Megrendelő a jelen keretszerződés alapján egyidejűleg több általánydíjas megrendelés kibocsátására is jogosult.
	2. A vállalkozói díj a mellékletek szerinti munkálatok teljes költségét magába foglalja. Nem tartalmazza azon, írásban megrendelt Pótmunkák ellenértékét, amelyek az illetékes, és hatáskörrel rendelkező hatóságok rendelkezései miatt merültek fel.
	3. Amennyiben Pótmunkák szükségessége merül fel, úgy azt a Vállalkozó akkor köteles elvégezni, ha azt a Megrendelő írásban rendelte meg, a szerződés megkötése szerinti formában. A Pótmunkára vonatkozó megállapodásnak kell tartalmaznia annak fizetési határidejét. Az ellenőrzés, és teljesítés igazolás módja megegyezik a jelen szerződésben írtakkal. Többletmunka utólag nem számolható el.
1. **A Vállalkozói díj kifizetésének feltételei**
	1. A Felek úgy állapodnak meg, hogy a Megrendelő a Vállalkozó igényének megfelelően vállalkozói díj terhére előleget fizethet.
	2. A Vállalkozó részszámla benyújtására jogosult.
	3. A Megrendelő a számlát akkor köteles kifizetni, ha a teljesítésigazolás megtörtént.
	4. Az esetleges kötbér vonatkozásában a Megrendelő számlát köteles kibocsátani a Vállalkozó irányába.
	5. Amennyiben a Vállalkozó előteljesít, úgy a munkálatai ellenértékére ennek megfelelően, előbb válik jogosulttá.
	6. A fizetési feltételek érvényesek az esetlegesen megrendelt, és a Vállalkozó által elvégzett Pótmunkákra.
2. **Szavatosság, garancia**
	1. A Vállalkozó a Megrendelő irányába jótállással, jog- és kellékszavatossággal tartozik.
	2. A vállalkozói jótállás ideje az egyes ágazati jogszabályok, a megrendelt munkarészek, és beépített anyagok, berendezések függvényében alakul. Ugyanakkor a jótállási idő egyetlen vonatkozásban sem lehet kevesebb 12 hónapnál. Az egyes elemek vonatkozásában, a jogszabályban meghatározott jótállásról, a Vállalkozó az átadás – átvételi eljárással egyidejűleg írásban köteles tájékoztatni a Megrendelőt.
	3. A Vállalkozó garantálja, hogy az általa felhasznált anyagok, berendezések, gépek és elvégzett munkálatok a szokásos, és az szabványokban rögzített feltételeknek megfelelnek. (Kellékszavatosság.)
	4. A Vállalkozó garantálja, hogy az általa felhasznált anyagokon, berendezéseken, gépeken, és munkálatokon, harmadik jogi, vagy természetes személynek, egyéb szervezetnek nincs semmiféle követelése, joga, vagy igénye, amely a Megrendelő átadást követő birtoklását, vagy tulajdonszerzését akadályozná. (Jogszavatosság)
3. **A szerződésszegés és következményei.**
	1. Szerződő felek a szerződés teljesítése során egymással együttműködve, jóhiszeműen kötelesek eljárni. Amennyiben a szerződésben foglalt valamely kötelezettségüket vétkesen megszegik, hibásan vagy késedelmesen teljesítik – ha ezekre az esetekre a szerződés más pontjai az ott meghatározott jogkövetkezmények alkalmazását nem írják elő -, kötelesek a szerződésszegéssel a másik félnek okozott kárt teljes egészében megtéríteni.
	2. Bármely szerződő fél köteles a másik fél szerződésszegő magatartása esetén a vétkes felet a szerződésszegés megtörténtére, és annak várható jogkövetkezményére írásban figyelmeztetni, továbbá ésszerű, illetve a szerződésben megjelölt határidő tűzésével lehetőséget kell biztosítania a másik félnek a szerződésszegés hátrányos jogkövetkezményeinek elhárítására, feltéve hogy ettől eltérő eljárásmódot aPtk. rendelkezései nem írnak elő. A határidő tűzése azonban nem csorbítja, különösen pedig nem szünteti meg a vétlen fél kártérítési igényét.
	3. Felek kijelentik, hogy a szerződés felbontásához vezető elállási jogukat csak abban az esetben érvényesítik, ha a másik fél súlyos szerződésszegő magatartása miatt nem biztosított a szerződésben foglalt célkitűzések megvalósítása, vagy annak megvalósulásához a jelentős időmúlás miatt már nem fűződik érdekük, vagy a szerződésszegés a vétlen fél üzleti érdekeinek súlyos sérelmét eredményezheti.
4. **Kötbér**
	1. Teljesítés elmaradásához fűződő kötbér: Amennyiben a vállalkozói teljesítés a Vállalkozónak felróható okból elmarad, és az a Megrendelő által kitűzött póthatáridőig sem kezdődik meg, úgy a felek megállapodnak, hogy a Vállalkozó a Bruttó Vállalkozói díj bruttó 40 %-nak megfelelő kötbért köteles megfizetni. A megrendelő amennyiben e kötbért érvényesíti, teljesítést már nem követelhet, a szerződéstől elállhat. Ez a szabályozás vonatkozik a hátralévő munkálatokra is.
	2. Késedelmi kötbér: Amennyiben a Vállalkozó a munkálatokat, vagy azok egy részét késedelmesen végzi el, és a Megrendelő póthatáridőt nem tűzött ki, úgy a Vállalkozó - a késedelemmel érintett napok száma megszorozva Bruttó Vállalkozói díj bruttó 1 %-nak napi késedelmi kötbér összegű - késedelmi kötbért köteles a Megrendelő részére megfizetni.
	3. Hibás teljesítési kötbér: Amennyiben a Vállalkozó a Ptkszabályai szerint a munkálatok/mű vonatkozásában hibásan teljesít, úgy a Megrendelő részére a hibás teljesítéssel érintett munkarészek értéke bruttó 15 %-ának megfelelő összegű hibás teljesítési kötbért köteles fizetni.
5. **Jelen szerződés megszűnése, megszüntetése**
	1. Jelen szerződés közös megegyezéssel, elszámolás mellett, a jövőre nézve bármikor megszüntethető.
	2. Amennyiben a vállalkozói teljesítés megkezdődött, úgy a szerződést felbontani már nem lehet, kivéve a lenti esetkört.
	3. A Megrendelő a szerződéstől elállhat – a 13.1. pontban foglaltan túl -, amennyiben a Vállalkozó addigi díját, és felmerülő kárait az elállással egyidejűleg megtéríti (Bánatpénz). Mindenképpen megfelelő és kellő térítésnek kell tekinteni a hátralékos vállalkozói díj teljes összegét, ha az a Teljes vállalkozói díj bruttó 40%-át meghaladja.
	4. A Vállalkozó akkor állhat el a szerződéstől, ha a Megrendelő részére a hátralékos munkálatok mással történő elvégzése miatt felmerülő kár, és addig elvégzett munkái jótállási, és szavatossági igényei vonatkozásában kellő biztosítékot nyújt. Kellő biztosítéknak tekintik a felek a hátralékos Vállalkozói díjra vonatkozó, és a Megrendelő által egyoldalúan lehívható pénzügyi garancia nyújtását a Megrendelő részére, feltéve, hogy az a Teljes vállalkozói díj bruttó 40 %-át meghaladja.
	5. Jelen szerződést felmondással megszüntetni nem lehet.
6. **Alkalmazandó jog, az esetleges jogviták rendezése**
	1. Felek a jelen szerződés kapcsán megegyeznek abban, hogy a szerződésre és a szerződésből következő jogokra és kötelezettségekre a magyar jog szabályai az irányadóak.
	2. Felek kötelezettséget vállalnak arra, hogy bármely, a szerződés nyomán kialakuló vitás kérdést, vagy helyzetet megkísérelnek a kölcsönös együttműködés alapján, peren kívül rendezni. Abban az esetben, ha peren kívüli tárgyalások, vagy levélváltás nem vezetnek eredményre, akkor felek jelen szerződés kapcsán alávetik magukat aVállalkozó székhelye szerint hatáskörrel rendelkező rendes bíróság kizárólagos illetékességének.
7. **Titoktartás**
	1. Felek kötelezik magukat arra, hogy sem ők, sem megbízottaik nem fognak a másik fél előzetesen megkért, írásos engedélye nélkül harmadik személynek e szerződés tartalmával kapcsolatosan (ideértve a mellékleteket is) információt adni. A szerződés tartalmát üzleti titokként kezelik. Mindazonáltal a felek egyetértenek abban, hogy az információk közlésére vonatkozó szerződési rendelkezés nem tiltja, hogy a szükséges mértékben bármely állami szerv vagy más hatóság, rendes, illetve választott bíróság, vagy a jelen szerződés felei és/vagy azok részvényesei (tulajdonosai) között folyó peres, választott bírósági vagy más jogi eljáráshoz (ellenőrzésekhez) kért információt valamelyik szerződő fél közölje.
	2. Az információ szolgáltatására vonatkozó tilalom nem vonatkozik azokra az információkra, amelyek általában elérhetők a nyilvánosság számára, amennyiben az nem a szerződés megszegésének eredményeképpen vált közismertté. S nem vonatkozik azon információkra sem, amelyek közzétételét valamely jogszabály előírja, illetve azokra sem, amelyek az Információs önrendelkezési jogról, és az információs szabadságról szóló 2011. évi CXII. törvény értelmében a nyilvánosság rendelkezésére kell bocsátani.
8. **Értelmezések**
	1. Értelmezési viták esetén az érintett rendelkezést akként kell értelmezni, vagy kiegészíteni, hogy ez által az egyébként szándékolt gazdasági célnak megfelelően alkalmazható legyen.
	2. Abban az esetben, ha a szerződés szövegében szabályozási hiány mutatkozik, vagy ilyen a későbbiek során merülne fel, a felek kötelesek arra, hogy ezt olyan szabályozással pótolják, amelyet a szerződéskötéskor egyébként megkívántak volna.
	3. Jelen szerződés valamely kikötésének érvénytelensége nem érinti a többi rendelkezés érvényességét. Az érvénytelen kikötés helyébe olyan rendelkezéseknek kell lépnie, amely leginkább megfelel a felek szerződéskötéskor kinyilatkoztatott akaratának, valamint a jogszerűség követelményeinek.
9. **A szerződés hatálybalépése, érvényessége**
	1. Jelen szerződés a felek között a törvényesen felhatalmazott képviselők aláírását követően 2025. február 20. napon lép hatályba.
	2. Jelen szerződést a felek határozott időtartamra kötik, mely szerződés 2029. április 30. napján hatályát veszti.
10. **Értesítések**
	1. Kapcsolattartók, kommunikáció: Az egyik fél folyamatosan igényt tart a másik fél rendelkezésre állására a szerződés teljesítése során. Ez az igény állandó elérhetőséget, illetve indokolt esetben személyes konzultációt jelent. A felek a kapcsolatot elektronikus formában is tartják.
	2. Jelen szerződés teljesítése során kapcsolattartóként kijelölt személyek (Akiknek megváltoztatását a felek egymással, haladéktalanul kötelesek írásban közölni):

A Megrendelő részéről:

Név: **Janácsné Góth Zsuzsanna városüzemeltetési ügyintéző**

Telefon: 74/591-912; 74/591-500

E-mail:

Értesítési cím:

A Vállalkozó részéről:

Név: **Pap Péter ügyvezető**

Telefon: 74/493-664; 74/493-664

E-mail:

Értesítési cím:

1. **Záró rendelkezések**
	1. Jelen szerződésben nem szabályozott kérdésekben a magyar jog egyéb rendelkezései – különös figyelemmel a hatályos Polgári Törvénykönyv szabályaira - az irányadók.
	2. Jelen szerződésben szabályozottakat csak írásban (papír alapú dokumentum), a Felek cégszerű aláírásával lehet módosítani. Szóban, ráutaló magatartással vagy írásban, de a szerződést aláíró képviselő személyektől eltérő beosztással rendelkező személyek által tett jognyilatkozat a szerződés módosítására nem alkalmas.
	3. Jelen szerződést a megkötésére irányadó jogi szabályozás betartásával, és formában lehet módosítani
	4. Jelen szerződés 8 (nyolc) számozott oldalból áll, 3 (három) egymással szó szerint megegyező eredeti példányban készült, melyből 2 példány a Megrendelő, 1 példány a Vállalkozó birtokába kerül. A szerződés 1(egy) mellékletet tartalmaz. A Felek saját, a mellékleteket is tartalmazó példányaik átvételét a szerződés aláírásával elismerik.

**…………………………………………**

**Szerződő felek a jelen szerződést elolvasták, azt egyezően értelmezték, és, mint a valósággal, és ügyleti akaratukkal mindenben megegyezőt, cégszerűen az alulírott helyen és időpontban jóváhagyólag írták alá.**

Bátaszék, 2025. …………………….

 **Bátaszék Város Önkormányzata BÁT-KOM 2004 KFT**

 dr. Bozsolik Róbert polgármester Pap Péter ügyvezető

**Jogi ellenjegyzés:**

dr. Firle – Paksi Anna

 aljegyző

**Pénzügyi ellenjegyzés:**

 Adorján Viktória

gazdálkodási ügyintéző

**1.sz. melléklet**

BÁTASZÉK VÁROS POLGÁRMESTERE

**Szám:**/2025. **Tárgy:** megrendelés

 **Hiv. szám:** -

**BÁT-KOM 2004 Kft.**

**Bátaszék**

Baross u. 1/a.

7140

**Tisztelt Címzett!**

Az árajánlatukban foglaltak szerint ezúton megrendeljük Önöktől a …………………………… beszerzését bruttó …………………,-Ft összeggel, ………………………….. legkésőbbi befejezési határidővel.

Kérjük, hogy a megrendelést - a megrendelő kézhezvételének napján - visszaigazolni szíveskedjenek.

A teljesítés igazolását követően számlát az alábbi névre és címre kell kiállítani:

…………………………

adószám: ……………,

………………………….

***B á t a s z é k ,*** 2025. …………………...

 ***dr. Bozsolik Róbert***

 polgármester

Pénzügyi ellenjegyzés:

 Adorján Viktória

 gazdálkodási ügyintéző